**KÚPNA ZMLUVA č. [●]**

uzavretá v súlade s ustanoveniami § 409 a nasl. zákona č. 513/1991 Zb. Obchodný zákonník v znení neskorších predpisov

**1. Zmluvné strany**

**1.1. Kupujúci:** **Kukkonia s.r.o.**

Sídlo: Povodská 169/4, 929 01 Dunajská Streda

Zastúpený: Réka Világi, konateľ spoločnosti

IČO: 47 090 804

DIČ: 2023749167

IČ DPH: SK2023749167

Tel.: +421 905 570 335

E-mail: reka.vilagi@gmail.com

Zápis v Obchodnom registri Okresného súdu Trnava, oddiel: Sro, vložka č. 31769/T

(ďalej len ako „**Kupujúci**“)

**a**

**1.2. Predávajúci:** **[●]**

Sídlo: **[●]**

Zastúpený: **[●]**

IČO: **[●]**

IČ DPH / DIČ: **[●]**

Bankové spojenie: **[●]**

IBAN: **[●]**

Tel.: **[●]**

E-mail: **[●]**

Zapísaný: **[●]**

(ďalej len ako „**Predávajúci**“)

(spoločne ďalej len „**Zmluvné** **strany**“)

**Preambula**

Podkladom pre uzavretie tejto Kúpnej Zmluvy (ďalej len „**Zmluva**“) je výsledok obstarávania v zmysle zákona č. 343/2015 Z. z. o verejnom obstarávaní a o zmene doplnení niektorých zákonov v znení neskorších predpisov (ďalej len „**zákon o verejnom obstarávaní**“) na predmet obstarávania „**Veľkostany s príslušenstvom**“. Objednávateľ na obstaranie predmetu tejto Zmluvy použil postup podľa ust. § 117 „zákazka s nízkou hodnotou“ v súlade so zákonom o verejnom obstarávaní. Predmet zákazky bude financovaný z prostriedkov Programu spolupráce Interreg V-A Slovenská republika – Maďarsko, štátneho rozpočtu a vlastných zdrojov obstarávateľa. Financovanie bude prebiehať v súlade s podmienkami Programu spolupráce Interreg V-A Slovenská republika – Maďarsko a ustanoveniami určenými v „Subsidy contract for the EU contribution“ (<http://www.skhu.eu/downloads>) v rámci projektu „Festival without borders“.

|  |  |
| --- | --- |
| **2. Predmet Zmluvy** | |
| 2.1. | Predmetom Zmluvy je úprava vzájomných práv a povinností Zmluvných strán. |
| 2.2. | Predávajúci sa zaväzuje dodať kupujúcemu vo svojom mene, na vlastné náklady a zodpovednosť v rozsahu a za podmienok dohodnutých v tejto Zmluve tovar bližšie špecifikovaný v Prílohe č. 1 - Cenová ponuka (ďalej len ako „**Predmet zákazky**“). |
| 2.3. | Kupujúci sa touto Zmluvou zaväzuje zaplatiť za Predmet zákazky (a jeho príslušenstvo) Predávajúcemu dohodnutú kúpnu cenu stanovenú v článku 3. Kúpna cena a Predmet zákazky prevziať. |
| **3. Kúpna cena** | |
| 3.1. | Kúpna cena je Zmluvnými stranami dohodnutá v súlade so zákonom č. 18/1996 Z. z. v znení neskorších predpisov a vyhláškou MF SR č. 87/1996 Z. z., a je v súlade s cenovou ponukou Predávajúceho zo dňa **[●]** na Predmet zákazky **„Veľkostany s príslušenstvom*“***. Kúpna cena je maximálna, nemenná a záväzná počas platnosti Zmluvy. V kúpnej cene sú zahrnuté všetky náklady Predávajúceho súvisiace s dodaním Predmetu zákazky, vrátane nákladov na dopravu na miesto dodania, clo, balenie a zaškolenie obsluhy. |
| 3.2. | Kúpna cena za dodanie Predmetu zákazky podľa tejto Zmluvy: Kúpna cena spolu základ kúpnej ceny pre DPH: **[●]** EUR DPH 20%: **[●]** EUR Celková kúpnej cena za predmet diela s DPH: **[●]** EUR  Slovom bez DPH: **[●]**  DPH bude účtovať predávajúci podľa platných predpisov. |
|  |  |
| **4. Platobné podmienky a fakturácia** | |
| 4.1. | Platby budú vykonávané bezhotovostným prevodom na účet Predávajúceho, ktorý je uvedený v záhlaví tejto Zmluvy a za zaplatenie faktúry sa považuje odpísanie fakturovanej čiastky z účtu Kupujúceho v prospech účtu Predávajúceho. |
| 4.2. | Faktúry musia mať predpísané náležitosti podľa Zák. č. 222/2004 Z. z. v znení noviel a priložené doklady umožňujúce posúdiť oprávnenosť fakturácie. Súčasťou faktúry musí byť i preberací protokol, dodací list a Protokol o úspešnom vykonaní skúšobnej prevádzky (podpísané štatutárnymi zástupcami Zmluvných strán). |
| 4.3. | Pokiaľ vystavená faktúra nebude obsahovať všetky predpísané náležitosti v zmysle Zákona č. 222/2004 Z.z. v znení neskorších predpisov, bude neoprávnená alebo bude obsahovať nesprávne či neúplné údaje, Kupujúci je oprávnený ju vrátiť a Predávajúci je povinný faktúru podľa charakteru nedostatku opraviť, doplniť alebo vystaviť novú. V takomto prípade sa preruší lehota splatnosti a nová lehota splatnosti pre Kupujúceho začne plynúť prevzatím nového, upraveného resp. oprávnene vystaveného daňového dokladu. |
| 4.4. | Lehota splatnosti faktúr sa zjednáva vzájomnou dohodou oboch Zmluvných strán na 30 dní od dátumu doručenia faktúry do sídla Kupujúceho uvedeného v záhlaví tejto Zmluvy, ak sa obe Zmluvné strany nedohodnú inak. V prípade, že splatnosť faktúry pripadne na deň pracovného voľna alebo pracovného pokoja, bude sa za deň splatnosti považovať najbližší nasledujúci pracovný deň. V prípade chybne vystavených faktúr je Predávajúci povinný nedostatky odstrániť do 3 pracovných dní od doručenia písomnej výzvy Kupujúceho na odstránenie nedostatkov. |
|  |  |
| **5. Miesto a čas dodania a prevzatia Predmetu zákazky** | |
| 5.1. | Miesto dodania Predmetu zákazky je: sídlo kupujúceho (Povodská 169/4, 929 01 Dunajská Streda). |
| 5.2. | Predávajúci je povinný oznámiť termín odovzdania Predmetu zákazky Kupujúcemu najmenej 3 pracovné dni dopredu. |
| 5.3. | Predávajúci je povinný dodať Predmet zákazky najneskôr do: 1 mesiaca odo dňa účinnosti Zmluvy. |
| 5.4. | O odovzdaní a prevzatí Predmetu zákazky Zmluvné strany spíšu protokol. Preberací protokol musí obsahovať údaje o množstve a druhu dodaného tovaru, výrobné čísla, číslo Zmluvy, na základe ktorej sa realizuje dodanie Predmetu zákazky, dátum a miesto dodania, podpisy oprávnených zástupcov Zmluvných strán, identifikáciu osôb, ktoré boli poučené o používaní Predmetu zákazky, vady Predmetu zákazky zistené pri jeho preberaní a lehoty odstránenia vád. |
| 5.5. | Dopravu na miesto určené Kupujúcim zabezpečuje Predávajúci tak, aby bola zabezpečená dostatočná ochrana Predmetu zákazky pred jeho poškodením a znehodnotením. |
| 5.6. | Kupujúci má právo odmietnuť prevzatie dodaného Predmetu zákazky alebo vrátiť Predmet zákazky na náklady Predávajúceho v prípade, že sa Predmet zákazky nezhoduje s predloženou ponukou Predávajúceho, ak nemá vlastnosti dohodnuté v Zmluve, ak nie sú predložené doklady k prevzatiu alebo ak je viditeľne poškodený. |
| 5.7. | Preberací protokol bude vyhotovený v 2 origináloch, každá zo Zmluvných strán obdrží jedno vyhotovenie. |
|  |  |
| **6. Nadobudnutie vlastníckeho práva** | |
| 6.1. | Vlastnícke právo na Predmet zákazky dodaný podľa podmienok špecifikovaných v Zmluve prechádza na Kupujúceho po uhradení úplnej kúpnej ceny špecifikovanej v článku 3 tejto Zmluvy. |
| 6.2. | Kupujúci sa zaväzuje nepostúpiť Predmet zákazky tretím osobám ani vykonávať na ňom nevratné zásahy pred nadobudnutím vlastníckeho práva. |
| 6.3. | Nebezpečenstvo škody na Predmete zákazky prechádza na Kupujúceho dňom jeho protokolárneho odovzdania a prevzatia Kupujúcim. |
|  |  |
| **7. Zodpovednosť za vady a záruky** | |
| 7.1. | Predávajúci ručí za to, že Predmet zákazky má v dobe prevzatia zmluvne dohodnuté vlastnosti, že zodpovedá technickým normám a predpisom SR, a že nemá vady, ktoré by rušili alebo znižovali hodnotu alebo schopnosť jeho používania. |
| 7.2. | Predávajúci zodpovedá i za to, že sa dodané množstvo zhoduje s údajmi v sprievodných dokladoch. |
| 7.3. | Predávajúci poskytne Kupujúcemu záručnú dobu na Predmet zákazky minimálne 24 mesiacov, ktorá začne plynúť podpísaním Protokolu o úspešnom vykonaní skúšobnej prevádzky. |
| 7.4. | Za vady, ktoré vznikli, resp. vyšli najavo v záručnej dobe, nezodpovedá Predávajúci iba vtedy, ak boli spôsobené používaním Predmetu zákazky v rozpore s návodom na obsluhu dodaným výrobcom alebo nevhodnými prevádzkovými podmienkami, ktoré nezapríčinil Predávajúci. |
| 7.5. | Prípadné vady Predmetu zákazky bude Kupujúci reklamovať písomnou formou u Predávajúceho bez zbytočného odkladu po zistení vady. |
| 7.6. | Ak sa preukáže, že vada Predmetu zákazky je neodstrániteľná, Predávajúci sa zaväzuje dodať náhradný Predmet zákazky/časť Predmetu zákazky podľa Prílohy č. 1 tejto Zmluvy zodpovedajúcej kvality. |
| 7.7. | Riadne reklamované vady je Predávajúci povinný začať odstraňovať v lehote 2 pracovných dní odo dňa ich oznámenia na vlastné náklady a odstrániť v lehote 3 pracovných dní od začatia ich odstraňovania, ak sa Zmluvné strany nedohodnú inak. |
| 7.8. | V prípade oprávnenej reklamácie sa záručná doba predlžuje o dobu, po ktorú bola odstraňovaná vada. |
| 7.9. | Kupujúci má právo zabezpečiť odstránenie vád na Predmete zákazky, za ktoré zodpovedá Predávajúci, inou osobou na náklady Predávajúceho, ak Predávajúci po oznámení zistených vád vady neodstránil do 10 pracovných dní. |
|  | |
| **8. Zmluvné pokuty a úroky z omeškania** | |
| 8.1. | Ak sa Predávajúci dostane do omeškania s dodaním Predmetu zákazky, je Kupujúci oprávnený požadovať zaplatenie zmluvnej pokuty vo výške 0,5% z kúpnej ceny nedodaného Predmetu zákazky za každý, aj začatý deň omeškania. |
| 8.2. | Zmluvnú pokutu vo výške 0,5% z celkovej kúpnej ceny za Predmet zákazky za každý deň omeškania je Kupujúci oprávnený vyúčtovať Predávajúcemu aj v prípade, že tento nezačne s odstraňovaním riadne reklamovaných vád a/alebo ich neodstráni v dohodnutých lehotách. |
| 8.3. | Pri omeškaní s plnením dodávok o viac ako 10 dní má Kupujúci právo od nesplnených dodávok odstúpiť bez úhrady vzniknutých nákladov Predávajúcemu. |
| 8.4. | Pri nesplatení faktúry v zmluvne dohodnutom termíne splatnosti uplatní Predávajúci nárok na zaplatenie úroku z omeškania vo výške 0,05% z fakturovanej čiastky za každý, aj začatý deň omeškania. |
| 8.5. | Ustanoveniami o zmluvnej pokute nie je dotknutý prípadný nárok na náhradu škody v celom rozsahu, ktorá vznikne Zmluvnej strane z nesplnenia povinností upravených Zmluvou druhou Zmluvnou stranou, ktoré sú zmluvnou pokutou zabezpečené. |
| 8.6. | V sporných prípadoch sa Zmluvné strany riadia ustanoveniami Obchodného zákonníka a inými všeobecne záväznými právnymi predpismi. |
|  |  |
| **9. Práva a povinnosti Zmluvných strán** | |
| 9.1. | Predávajúci: |
|  | a) je povinný dodať Predmet zákazky riadne a včas za použitia postupov zodpovedajúcich platným právnym predpisom, technickým normám vzťahujúcim sa k Predmetu zákazky, |
|  | b) preberá zodpovednosť za vady Predmetu Zmluvy v rozsahu a dĺžke záručnej doby v súlade so záručnými podmienkami, |
|  | c) sa zaväzuje, že Predmet Zmluvy bude mať počas záruky vlastnosti určené výrobcom a bude spôsobilý na používanie podľa podmienok výrobcu. |
| 9.2. | Kupujúci: |
|  | a) je povinný na oznámenie Predávajúceho prevziať Predmet zákazky v dohodnutom termíne na dohodnutom mieste podľa tejto Zmluvy, |
|  | b) je povinný za riadne a včas dodaný Predmet zákazky zaplatiť dohodnutú kúpnu cenu. |
| 9.3. | Predávajúci berie na vedomie, že Predmet zákazky je financovaný zo štrukturálnych fondov EÚ a ŠR SR a preto: |
|  | sa zaväzuje pristúpiť na zmenu tejto Zmluvy v prípade, že táto zmena bude vyvolaná zmenou Zmluvy o poskytnutí nenávratného finančného príspevku, ktorú Kupujúci uzavrel s poskytovateľom príspevku (ďalej len "Zmluva o NFP"), |
| 9.4 | Predávajúci sa zaväzuje v prípade požiadavky výkonu kontroly/auditu/overovania súvisiaceho s predmetom Zmluvy kedykoľvek oprávnenými osobami im poskytnúť všetku potrebnú súčinnosť. Oprávnené osoby na výkon kontroly/auditu/overovania na mieste sú najmä: Poskytovateľ a ním poverené osoby,Útvar vnútorného auditu Riadiaceho orgánu alebo Sprostredkovateľského orgánu a nimi poverené osoby,Najvyšší kontrolný úrad SR, Úrad vládneho auditu, Certifikačný orgán a nimi poverené osoby,Orgán auditu, jeho spolupracujúce orgány a osoby poverené na výkon kontroly/auditu,Splnomocnení zástupcovia Európskej Komisie a Európskeho dvora audítorov,Orgán zabezpečujúci ochranu finančných záujmov EÚ, Osoby prizvané orgánmi uvedenými v písm. a) až f) v súlade s príslušnými Právnymi predpismi SR a právnymi aktmi EÚ. |
|  |  |
| **10. Odstúpenie od Zmluvy** | |
| 10.1. | Od tejto Zmluvy môže odstúpiť každá zo Zmluvných strán v prípade podstatného porušenia zmluvnej povinnosti. |
| 10.2. | Za podstatné porušenie zmluvnej povinnosti na strane Predávajúceho považujú Zmluvné strany: a) opakované nedodržanie dodacej lehoty,  b) opakované chybné dodávky zmluvne dohodnutého Predmetu zákazky, c) nedodržanie zjednania o poskytnutej záruke,  d) nedodržanie kúpnej ceny uvedenej v tejto Zmluve,  e) ak Predávajúci bude preukázateľne realizovať Predmet zákazky v rozpore s dohodnutými podmienkami tejto Zmluvy, ak ide o vady, na ktoré bol písomne upozornený a ktoré napriek tomu neodstránil v primeranej poskytnutej lehote. |
|  | Za podstatné porušenie zmluvnej povinnosti na strane Kupujúceho považujú Zmluvné strany: a) opakované nedodržanie termínu splatnosti faktúr podľa tejto Zmluvy. |
| 10.3. | Pod pojmom "opakované" Zmluvné strany rozumejú 2-krát po sebe idúce porušenie dohodnutej povinnosti. |
| 10.4. | Úplná alebo čiastočná zodpovednosť Zmluvnej strany je vylúčená v prípadoch zásahu vyššej moci a úradných miest. |
| 10.5. | Odstúpenie od Zmluvy musí byť druhej Zmluvnej strane oznámené písomne. |
| 10.6. | V prípade odstúpenia od Zmluvy zanikajú všetky práva a povinnosti Zmluvných strán, zostávajú však zachované nároky na náhradu škody vzniknutej v priamej súvislosti s porušením zmluvných povinností. |
| 11.7. | Odstúpením od Zmluvy sa Zmluva od začiatku zrušuje. |
| 10.8. | Všetky ostatné práva a povinnosti vyplývajúce z tejto Zmluvy sa budú riadiť príslušnými ustanoveniami Obchodného zákonníka a predpismi s ním súvisiacimi. |
|  |  |
| **11. Záverečné ustanovenia** | |
| 11.1. | Táto Zmluva sa môže meniť a dopĺňať len formou písomných, vzostupne očíslovaných, podpísaných a datovaných dodatkov, na základe súhlasu oboch zmluvných strán. |
| 11.2. | Právne vzťahy, ktoré touto Zmluvou nie sú upravené, sa riadia príslušnými ustanoveniami Zákona č. 513/1991 Zb., Obchodného zákonníka v platnom znení a ďalších všeobecne záväzných právnych predpisov. |
| 11.3. | Všetky spory vyplývajúce z tejto Zmluvy, alebo vzniknuté v súvislosti s ňou, budú Zmluvné strany riešiť predovšetkým vzájomnou dohodou. |
| 11.4. | Ak sa pri dňoch neuvádza či sa jedná o deň pracovný alebo kalendárny, Zmluvné strany sa dohodli, že ide o deň kalendárny. |
| 11.5. | Nedeliteľnou súčasťou tejto Zmluvy sú prílohy:  - Príloha č. 1 - Cenová ponuka |
| 11.6. | Obe Zmluvné strany sa zaväzujú písomne oznámiť všetky zmeny údajov dôležitých pre bezproblémové plnenie Zmluvy na druhej Zmluvnej strane. |
| 11.7. | Zmluvné strany potvrdzujú, že Zmluva vrátane jej platných príloh je zrozumiteľná, nebola uzavretá v tiesni, že si ju pred podpisom prečítali a porozumeli jej obsahu, na dôkaz čoho Zmluvu vlastnoručne podpísali. |
| 11.8. | Zmluva je vyhotovená v 4 vyhotoveniach, z ktorých Predávajúci obdrží 2 vyhotovenia a Kupujúci 2 vyhotovenia. |
| 11.9. | **Zmluva nadobúda platnosť a zároveň aj účinnosť dňom podpísania oboma Zmluvnými stranami.** |

V [●], dňa [●] V [●], dňa [●]

|  |  |
| --- | --- |
| Za Kupujúceho: | Za Predávajúceho: |
|  |  |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| **Réka Világi** | **[●]** |
| konateľ | [●] |
| Kukkonia s.r.o. | [●] |
|  |  |
|  |  |